

**Қазақстан Республикасы Үкіметінің 2007 жылғы 30 маусымдағы № 558 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің 2010 жылғы 5 қарашадағы № 1166 Қаулысы. Күші жойылды - Қазақстан Республикасы Үкіметінің 2013 жылғы 12 шілдедегі № 720 қаулысымен

      Ескерту. Күші жойылды - ҚР Үкіметінің 12.07.2013 № 720 қаулысымен (алғашқы ресми жарияланған күнінен бастап қолданысқа енгізіледі).

      Қазақстан Республикасының Үкіметі **ҚАУЛЫ ЕТЕДІ:**

      1. «Мемлекеттік қызметтің үлгі стандартын бекіту туралы» Қазақстан Республикасы Үкіметінің 2007 жылғы 30 маусымдағы № 558 қаулысына (Қазақстан Республикасының ПҮАЖ-ы, 2007 ж., № 23, 264-құжат) мынадай өзгерістер мен толықтырулар енгізілсін:

      кіріспеде:

      «9-1-бабына» деген сөздер «9-1, 15-2-баптарына және «Ақпараттандыру туралы» Қазақстан Республикасының 2007 жылғы 11 қаңтардағы Заңының 6-бабының 2), 3) тармақшаларына, 29-бабына» деген сөздермен ауыстырылсын;

      2-тармақ мынадай мазмұндағы екінші сөйлеммен толықтырылсын:

      «Мемлекеттік қызмет көрсетудің электронды нысанын көздейтін мемлекеттік қызмет стандарттары ақпараттандыру саласындағы орталық уәкілетті органның келісімі бойынша бекітіледі.»;

      көрсетілген қаулымен бекітілген Мемлекеттік қызметтің үлгі стандартында:

      1-тармақтағы «, жұмыс кестесін» деген сөздер алынып тасталсын;

      3-тармақтағы «Қазақстан Республикасы Үкіметінің актісі» деген сөздерден кейін «, Қазақстан Республикасының өзге де нормативтік құқықтық актілері» деген сөздермен толықтырылсын;

      5-тармақта:

      «қорытынды және тағы басқа» деген сөздерден кейін «не қызмет көрсетуден бас тартудың дәлелді жауап» деген сөздермен толықтырылсын;

      «нысаны» деген сөз «түрі» деген сөзбен ауыстырылсын;

      8-тармақтағы «ақы төлеу нысанын» деген сөздер «ақы төлеу тәсілін (қолма қол немесе қолма-қол емес)» деген сөздермен ауыстырылсын;

      9-тармақтағы «күндер, сағаттар, үзілістер» деген сөздер «жұмыс күндері, сағаттар, үзілістер, демалыс күндері» деген сөздермен ауыстырылсын;

      14-тармақ алынып тасталсын;

      мынадай мазмұндағы 23-1-тармақпен толықтырылсын:

      «23-1. Көрсетілген мемлекеттік қызмет нәтижелерімен келіспеген жағдайда тұтынушы заңнамада белгіленген тәртіппен сотқа шағымдануға құқылы екенін көрсету.».

      2. Осы қаулы алғашқы ресми жарияланған күнінен бастап күнтізбелік он күн өткен соң қолданысқа енгізіледі.

*Қазақстан Республикасының*

*Премьер-Министрі                           К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК